RESOLUCIÓN do 11 de maio de 2004, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da revisión salarial para o ano 2003 do convenio colectivo do sector de carpintaría de ribeira.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 11/06/2004

Vista a acta da revisión salarial para o ano 2003 do convenio colectivo do sector de carpintaría de ribeira, con nº de código 3600205, que tivo entrada no rexistro único do edificio administrativo da Xunta de Galicia en Vigo o día 6-4-2004, subscrita pola comisión negociadora do convenio colectivo en data 23-3-2004. De conformidade co disposto nos artigos 16º e 17º do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, exis
tente nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 11 de maio de 2004.
Joaquín Macías Sánchez
Delegado provincial de Vigo
Convenio colectivo do sector de carpintaría de ribeira da provincia de Pontevedra
Segunda reunión.
* Asistentes:
-Representación social:
CC.OO.:
Alfonso Estévez Otero
Marcos González Oliveira
Claudio Barreiro García
UGT:
José Carlos Rodríguez del Río
Ricardo Domínguez González
Carlos Collazo Piñeiro
José Carlos García Lago
Lourdes Diz Lorenzo
Ramón Martínez Soto
Ramón Carrera Molares (asesor)
CIG:
Alberto Fernández Campo
Representación empresarial:
Mario Cardama Barrientos
Ángel Montenegro Montenegro
Concepción Nieto Rodríguez
Secretaria de actas:
Patricia Vázquez Prada
En Vigo, nos locais da Confederación Provincial de Empresarios de Pontevedra, ás once horas do día vinte e tres de marzo de dous mil catro, reúnense os representantes dos traballadores e empresarios, co fin de continuar coas deliberacións da negociación do convenio colectivo do sector de carpintaría de ribeira da provincia de Pontevedra. Asisten as persoas sinaladas anteriormente.
Aberta a sesión, procédese á lectura da acta da primeira reunión, a cal é aprobada e asinada polas partes.
A representación social fai entrega á secretaria de actas da táboa salarial do convenio colectivo de carpintaría de ribeira 2003, o cal se xunta a esta acta. Acórdase a súa remisión á autoridade laboral co obxecto do seu rexistro e posterior publicación no Diario Oficial de Galicia e no BOP. Autorízase a Patricia Vázquez Prada para levar a cabo as xestións necesarias.
A representación empresarial, unha vez que valorou o anteproxecto conxunto presentado polas centrais sindicais na primeira reunión, realiza unha primeira exposición desta:
Artigo 3º.-En canto á duración do convenio, os empresarios propoñen unha vixencia por dous anos.
Artigo 10º.-En canto ao tema de xubilación parcial, agás matices de porcentaxes pódese aceptar.
Artigo 16º.-En canto ao artigo de ETT, a representación empresarial manifesta que a representación social especifique a que se refiren cando falan de que non se poderán contratar os servizos de empresas de traballo temporal para a realización de tarefas habituais.
Artigo 15º.-No tema da xornada, para a representación empresarial o obxectivo é chegar ás 1.768 horas para 2004.
Artigo 16º.-No tema de salarios, será do IPC previsto máis 0,25%.
Artigo 21º, 22º, 23º, 24º e 25º, o mesmo que se pacta para a subida salarial.
Artigo 27º.-En canto ao tema de permisos e licencias, concederase un día por cambio de domicilio habitual e un día por matrimonio de fillos, pais e irmáns.
Artigo 31º.-En canto á revisión médica, a representación empresarial propón que sexa segundo a lexislación vixente.
Artigo 34º.-As indemnizacións por morte ou invalidez subiranse segundo convenio colectivo.
Artigo 36º.-En canto á seguridade e á saúde no traballo, a representación empresarial opina que xa se fixo unha declaración de riscos e que se axustarán á lexislación vixente.
Artigo 37º.-A representación empresarial comenta que este artigo xa existe, pero entenden que é unha lei de protección de riscos laborais e varía continuamente. Non son partidarios de pór artigos concretos da lei.
Unha vez que a representación empresarial realizou a súa valoración, a representación social expón o seguinte:
Artigo 3º.-O convenio terá unha duración dun ano aínda que se podería negociar por dous anos se se axusta o contido deste para eses dous anos.
Artigo 16º.-Cando se contraten os servizos de ETT garantirase que aos traballadores se lles aplicará integramente os contados deste convenio, incluídas as indemnizacións de fin de contrato. Non se poderán contratar os servizos das ETT para a realización de tarefas habituais, si para substitucións, baixas, vacacións...
Artigo 15º.-A xornada laboral que se estableza para os dous anos (2004 e 2005) en 1.760 horas.
Artigo 16º.-Os salarios para o segundo ano de convenio faranse co IPC previsto máis dous puntos.
Artigo 31º.-A representación sindical comenta que lle quere engadir a este artigo o exposto no anteproxecto deste ano, pero a representación empresarial di que, ou se pon só o do anteproxecto, ou queda como estaba.
Acórdase ter a vindeira reunión o día 1 de abril ás 11.00 horas. Non habendo máis asuntos que tratar, levántase a sesión ás 13.00 horas do día arriba indicado.
Táboa do convenio colectivo
de carpintaría de ribeira 2003
Xeral
Sal. tot. 2002
Redon
Dif. IPC
0,6%
2003
Táboa sal. 2003 revisada
Encargado
28,16
0,17
29,08
29,25
Calafate
24,70
0,15
25,50
25,65
Axudante de calafate
24,09
0,14
24,87
25,01
Oficial primeira
26,28
0,16
27,13
27,29
Oficial segunda
24,70
0,15
25,50
25,65
Axudante
24,09
0,14
24,87
25,01
Peón especializado
23,87
0,14
24,65
24,79
Peón
23,56
0,14
24,33
24,47
Aprendiz 2º ano
20,30
0,12
20,96
21,08
Aprendiz 1º ano
19,00
0,11
19,62
19,73
Sección pintura
Encargado
26,28
0,16
27,13
27,29
Oficial primeira
24,70
0,15
25,50
25,65
Oficial segunda
24,44
0,15
25,23
25,38
Axudante
24,09
0,14
24,87
25,01
Administrativos
Xefe
1.095,81
6,57
1.131,42
1.137,99
Oficial primeira
966,37
5,80
997,77
1.003,57
Oficial segunda
783,34
4,70
808,80
813,50
Auxiliar administrativo
703,01
4,22
725,86
730,08
Aspirante
577,46
3,46
596,23
599,69
Subalternos
Porteiros e almacenistas
682,94
4,10
705,14
709,24
Complemento de transporte
3,97
0,02
4,10
4,12
Desgaste de ferramentas
1,61
0,01
1,66
1,67
Complemento de asistencia
26,98
0,16
27,87
28,03
Complemento penoso
2,21
0,01
2,28
2,29
Locomoción
0,19
0,00
0,20
0,20
Axuda de custo
22,21
0,13
22,93
23,06
Media axuda de custo
10,41
0,06
10,75
10,81
Axuda de custo con pernoita
38,18
0,23
39,42
39,65
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA